2020. gada 24. martā Noteikumi Nr. 162

Rīgā (prot. Nr. 17 14. §)

**Grozījumi Ministru kabineta 2015. gada 24. novembra noteikumos Nr. 664 "Darbības programmas "Izaugsme un nodarbinātība" 2.1.1. specifiskā atbalsta mērķa "Uzlabot elektroniskās sakaru infrastruktūras pieejamību lauku teritorijās" pirmās projektu iesniegumu atlases kārtas īstenošanas noteikumi"**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 13. punktu

Izdarīt Ministru kabineta 2015. gada 24. novembra noteikumos Nr. 664 "Darbības programmas "Izaugsme un nodarbinātība" 2.1.1. specifiskā atbalsta mērķa "Uzlabot elektroniskās sakaru infrastruktūras pieejamību lauku teritorijās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2015, 240. nr.) šādus grozījumus:

1. Aizstāt 24. punktā skaitļus un vārdus "2020. gada 31. decembrim" ar skaitļiem un vārdiem "2023. gada 31. decembrim".
2. Papildināt noteikumus ar 35. punktu šādā redakcijā:

"35. Ja ir pārkāptas ar Eiropas Komisijas 2011. gada 9. novembra lēmumu Nr. C (2011) 7699 apstiprinātās valsts atbalsta programmas Nr. SA.33324 "Nākamās paaudzes tīkli lauku teritorijās" prasības, atbalsta saņēmējs atmaksā atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi."

Ministru prezidents A. K. Kariņš

Satiksmes ministrs T. Linkaits